Sunset Beach Party

Sunset Beach Party -festivaali on vuonna 1989 perustettu, Pyhäjärven uimarannalla Karkkilassa järjestettävä ulkoilmafestivaali. Festivaali on kasvanut yksipäiväisestä ilmaistapahtumasta kaksipäiväiseksi maksulliseksi festivaaliksi, jossa on vuosien varrella vieraillut Suomen suosituimpia yhtyeitä. Kävijämäärät liikkuvat vuosittain 2000–3000 välillä.

Tapahtuman perustivat Esa Ilmanen ja Tomi Wahlroos. 

Vuosina 2007–2019 tapahtuman tuotannosta vastasi Ilmiö-tuotanto Oy ja festivaalin promoottorina toimi Jukka Tallgren.

 Esiintyjät vuosina 2007–2019 
+Sunset Beach Party 2007PE 20.7.2007LA 21.7.2007BitterlicksOlkiKnucklebone OscarDead by GunKatri YlanderSara & SusirajaBloodpitSo Called PlanDon Johnson Big BandOlavi UusivirtaJonna TervomaaUniklubiRemu & Hurriganes
+Sunset Beach Party 2008PE 18.7.2008LA 19.7.2008MockshotThe WinylsThe Cyan Velvet ProjectSydän, sydänMartti Servo & NapanderPeer GüntCrumblandStalingrad CowgirlsViikateSaraStellaMaj KarmaVon Hertzen Brothers

+Sunset Beach Party 2009PE 17.7.2009LA 18.7.2009Honey HellraiserFossa GlenoidalesPintandwefallThe BodyJ. Karjalainen & V-M JärvenpääJärjestyshäiriöBloodpitMelrosePopedaScandinavian Music GroupSturm und DrangEläkeläiset
+Sunset Beach Party 2010PE 23.7.2010LA 24.7.2010MockshotDay ElevenThe SoulsThe BlankoAgentsFrancineLos Bastardos FinlandesesTallu Show BandJenni VartiainenHapporadioHerra Ylppö & IhmisetMaija Vilkkumaa
+Sunset Beach Party 2011PE 22.7.2011PE 23.7.2011PÄÄLAVAPÄÄLAVAStala & So.KiihdytyslaiteBuilt For SpeedsHoney HellraiserHellbilly BoysJukka Poika & Sound Explosion BandPalefaceSweatmasterIrinaTuomari Nurmio & Tohtori HilliläSamuli PutroEgotrippiJÄTELAVAJÄTELAVAFingerporiLollipop Baby BublegumGarbage GangGrandheartsGlitterHobo Junction

+Sunset Beach Party 2012PE 20.7.2012LA 21.7.2012PÄÄLAVAPÄÄLAVAAikapommiEmpire Stage BuildingRiku TorkkeliArttu WiskariMenneisyyden VangitTallu Show BandThe Ghost of Bruce Springsteen 
& The E-Street BandMartti Servo & NapanderKotiteollisuusReckless LoveChisuJÄTELAVAJÄTELAVANoidankehäNortoniGarbage BoysPolarin SieppariDusty BeaverMockshotThe Bitterlicks
+Sunset Beach Party 2013PE 19.7.2013LA 20.7.2013PÄÄLAVAPÄÄLAVAJukka ÄssäTuure Kilpeläinen ja Kaihon KaravaaniHoney B and the T-BonesSamae Koskisen KorvalääkeAnna PuuAnssi KelaDingoMariska & Pahat SudetCheekKAKKOSLAVAKAKKOSLAVADusty beaverSAMELI JA VINÓ LANDOLAJanne LaurilaThe BodyKari Peitsamo Road HogsJalavaLOLLIPOP BABY BUBLEGUMFOSSA GLENOIDALES
+Sunset Beach Party 2014PE 18.7.2014LA 19.7.2014PÄÄLAVAPÄÄLAVADEATH HAWKSJONNA TERVOMAAMELROSESANTA CRUZSTIGSAMULI PUTROKLAMYDIAOLAVI UUSIVIRTAHAPPORADIOKAKKOSLAVAKAKKOSLAVAHONEY HELLRAISERSAMELIPOLARIN SIEPPARIGARBAGE BOYSPÄÄ KIIVOIMARYHMÄBEALE STREET PLAYBOYSBLUES BROTHERS BELIEVERS
+Sunset Beach Party 2015PE 17.7.2015LA 18.7.2015PÄÄLAVAPÄÄLAVAPIMEYSMIKA-ANTERO & SLIPOVERARTTU WISKARIANTTI TUISKUKUNINGASIDEAFRANCINEJENNI VARTIAINENLAURI TÄHKÄJVGKAKKOSLAVAKAKKOSLAVATALLGRENSAMELIKIIHDYTYSLAITEANU´S TRIOPOLARIN SIEPPARIDUSTY BEAVERAVARUUDEN COWBOYTVULTURE CLUB
+Sunset Beach Party 2016PE 22.7.2016LA 23.7.2016PÄÄLAVAPÄÄLAVAANU´S TRIOOLAVI UUSIVIRTAAGENTS & VESA HAAJAELIAS KASKINEN & PÄIVÄN SANKARITTIISUPAULA KOIVUNIEMIKAIJA KOOATOMIROTTAROOPE SALMINEN & KOIRATKAKKOSLAVAKAKKOSLAVAANTTI & PETRASAMELIAIKAPOMMIGROOWYMEISSELIPER VERS PLAYS JUICENOTCH ABOVEPOLARIN SIEPPARI
+Sunset Beach Party 2017PE 14.7.2017LA 15.7.2017PÄÄLAVAPÄÄLAVAKARKKILAN I UKULELEORKESTERIJ. KARJALAINENJUKKA POIKAANNA PUUPELLE MILJOONA UNITEDVESTERINEN YHTYEINEENANSSI KELACHISUKAKKOSLAVAKAKKOSLAVAKIIHDYTYSLAITESAMPSA ASTALA & QMATÖÖLÖN KETTERÄBEALE STREET PLAYSBOYS FEAT GROVETTESPOLARIN SIEPPARIHONEY HELLRAISERHUORA
+Sunset Beach Party 2018PE 6.7.2018LA 7.7.2018PÄÄLAVAPÄÄLAVAEGOTRIPPIYÖIDA PAUL & KALLE LINDROTHATOMIROTTAMICHAEL MONROESAMAE KOSKINENPOPEDAKAKKOSLAVAKAKKOSLAVAGOOD OLD FRANKTYTÖT EI SOITA KITARAASWEET SUE AND HER HOT DATESKOISJÄRVEN DISKOLUUVITONENMYSTISET METSÄTYÖMIEHET
+Sunset Beach Party 2019PE 5.7.2019LA 6.7.2019PÄÄLAVAPÄÄLAVAOLAVI UUSIVIRTAPETE PARKKONENVESTERINEN YHTYEINEEN PARIISIN KEVÄTVILMA ALINAMAIJA VILKKUMAATUURE KILPELÄINEN & KAIHON KARAVAANIANSSI KELAKAKKOSLAVAKAKKOSLAVADJ TEIVONENDJ TEIVONENSAMPSA ASTALA & QMATHE BEALE STREET PLAYBOYSMAUSTETYTÖTLAUMAKOISJÄRVEN DISKOFOSSA GLENOIDALES

 Perustaminen (Teksti: Tomi Wahlroos) 
Sunset Beach Party -festivaali perustettiin Karkkilassa vuonna 1989. Idean takana oli Fossa Glenoidales ­yhtye. Innoituksensa yhtyeen jäsenet saivat edellisvuonna puistossa järjestetystä konsertista. Tuumasta ryhdyttiin heti toimeen ja yhtyeen puuhakaksikko Esa Ilmanen & Tomi Wahlroos saapasteli kaupungintalolle virkamiesten puheille. Idea ei varsinaisesti herättänyt viranhaltijoissa riemun kiljahduksia koska uimaranta koettiin vääränlaiseksi paikaksi ja rockin sekä sen kylkiäiseksi miellettyjen erilaisten ei­toivottavien aktiviteettien tukeminen ei senaikaisessa ilmapiirissä ollut kovinkaan kovassa kurssissa.

Idea ehdittiin jo kerran tyrmätä täysin. Herrojen ollessa jo poistumassa neuvottelupaikalta, muuan rohkea virkamies otti ohjat omiin käsiinsä. Hän veti pojat sivummalle ja lupasi oman toimialansa budjetista hiukan rahaa. Näin päästiin alkuun. Tuo rohkea ja visionäärinen virkamies oli kulttuurisihteerin hommia tehnyt Heli Vesander. Ilman hänen väliintuloaan Beach Partyn nyt jo neljännesvuosisadan kestänyt tarina olisi saattanut hiipua jo alkumetreillä.

Beach Partyn alkuvuosien ideologiaan kuului maksuttomuus. Se edellytti talkoohenkisyyttä ja vahvaa yhteisöllisyyttä. Tietotaitoa ei ollut oikeastaan juuri kellään. Työ kuitenkin opetti tekijöitään ja pikku hiljaa juhla alkoi organisoitua paremmin. Hulvaton amatöörimäisyys ja epämuodollisuus vallitsi kuitenkin vielä vuosia. Pääosassa ja kaiken keskiössä oli musiikki. Vaatimattomat budjetit kohdennettiin bändeihin. Muun oheistoiminnan kehittäminen oli pitkään sen vuoksi melko lailla lapsenkengissä.

Vähitellen vuosien saatossa tapahtui vääjäämätön. Ihmiset vanhenivat, kokemus karttui. Juhlan hoitamiseen panostettiin enemmän. Lopulta oltiin 90­luvun puolivälissä taloudellisesti siinä tilanteessa, että pääsymaksujen periminen tuli välttämättömyydeksi. Rahoituspohja laajeni ja yleisön viihtyvyyteen ja juhlan puitteisin voitiin satsata myös enemmän. Juhlaa leimasi silti edelleen tietynlainen amatöörimäisyys. Se koetiin organisaatiossa voimavarana. Siitä ei haluttu luopua. Kaupallistumista vastaan taisteltiin kaikin keinoin.

2000-­luvulle tultaessa pahimmat lastentaudit oli jo ohitettu. Party pyöri vahvan talkoolaisjoukon ansiosta hyvin. Jo aiemmin juhla oli alkanut noudattaa markkinatalouden vääjäämättömiä lakeja ja muistuttaa pelottavasti ihan oikeaa festivaalia: oli anniskelu, ruokamyynti, pääsylippumaksut, paidat ja niin edelleen. Itsetekemisen meininki säilyi silti ehdottomana pääperiaatteena.

Kiristynyt kilpailu pakotti organisaatiota uudistumaan. Lavalle saatiin kotimaisia huippubändejä edelleenkin, mutta amatöörimäisyys väistyi pikkuhiljaa. Alkuperäinen, yhdistyspohjainen ja löyhä organisaatio järjestäytyi osakeyhtiö muotoon. Kaupallistui ja ammattimaistui. Samalla katosi jotain oleellista alkuaikojen idealistisesta ja osin naiivistakin näkökulmasta. Partyn järjestämisestä tuli ensi kerran puolipäiväistä työtä.

Vuonna 2006 vietettiin käännekohtaa. Alkuperäisen järjestäjäjoukon veturit päättivät lyödä pillit pussiin. Juhla oli saavuttanut kunnioitettavan 18 ­vuoden iän, eli täysi­ikäistynyt. Oli aika astua sivuun uusien tuulien tieltä. Hommaa oli valmisteltu jo jonkun aikaa kulissien takana. Nykyinen promoottori Jukka Tallgren oli toiminut Partyn kakkosmiehenä jo muutaman vuoden opettelemassa aitiopakalla alan niksejä, ottamassa vastuuta ja miettimässä juhlalle uutta suuntaa. Ilmiö­tuotanto otti Beach Partyn vastuulleen vuonna 2007. Osa talkooporukasta uudistui, osa vanhoista veteraaneista jäi mukaan. Väistämätön nuorennusleikkaus toi juhlaan uutta energiaa ja puhtia.

Uudesta virtaviivaisemmasta otteesta huolimatta Beach Partyn yhteisöllisyys, itse-tekemisen meininki ja perinteet elävät edelleen. Yleisö on kasvanut ja ikääntynyt juhlan mukana. Edelleenkin rannan leppoisa ja tuttavallinen tunnelma vetää puoleensa. Kerran kesässä keski­ikäisetkin kokoontuvat Pyhäjärvelle muistelemaan nuoruuttaan ja nauttimaan hyvästä musiikista. Sinne oman jälkikasvunsa sekaan!

Beach Party onkin leimallisesti ja ensisijaisesi kyläjuhla, sitten vasta rockfestivaali. Se on kaiken kansan juhla. Se yhdistää nykyisin eri sukupolvet ja ihmiset säätyyn, varallisuuteen, maailmankatsomukseen ja asemaan katsomatta. Siinä on edelleen vahva yhteisöllisyyden leima. Alkuvuosien harvat soraäänet ovat matkan varrella vaienneet. Beach Partysta on kasvanut paikallinen perinne, josta suurin osa kaupunkilaisista nauttii vuosittain ja on siitä ylpeitä.
 Lähteet 
 http://www.sunsetbeachparty.net/index.php?start_from=1&ucat=&archive=&subaction=&id=&

 Viitteet 

Luokka:Karkkilan tapahtumat
Luokka:Musiikkifestivaalit Suomessa